الصفحه دى يتيمه, حاول تضيفلها لينك فى صفحات تانيه متعلقه بيها. تجربة الليبراليّه فى مصر كانت بين سنة 1924 و 1936. حزب الوفد (القديم) شاف ان الاستقلال و الحكومه الدستوريّه مربوطين ببعض. و فى نفس الوقت الحكومه البريطانيه ما وافقتش على الاستقلال الكامل, و كان عاجبها فكرة الحكومه الدستوريه اللى بالشكل الاوروپى. اول انتخابات پرلمانيّه تحصل فى مصر حصلت فى يناير 1924. سعد زغلول, زعيم الوفد, انتخبوه ريّس وزَرا مصر. المحاوله الوحيده بتاعة مصر عشان تنشئ مؤسسات پرلمانيّه زى الشكل الاورپى, عاشت قليل. الاسباب المقترحه لفشل تجربة الليبراليه فى مصر, زى طبيعة الدستور: كان مدّى سلطات للملك, زى حق تعيين ريّس الوزرا و حَل الپرلمان, و بـ كده, خلق تشريع ضعيف. التدخّل البريطانى: السلطات البريطانيه كمّلت تَضعيف نزاهة الحكومه الپرلمانيه. مافيش اتفاق: ولا الوفد ولا اى احزاب صغيره تانيه اتمسّكت بـ مبادئ الاتفاق و احترام المعارضه اللى كانت اساسى من الحكومه الدستوريه عشان تبقى شغّاله مظبوط. الصراع المستمر: السياسه ما كانتش مركّزه على الاُمّه, و كانت مركّزه على الصراعات بين الوفد و السلطه الملَكيّه و بريطانيا.